

Tlačová správa Bratislava, 9. septembra 2015

**Azkar Dachser sponzoruje cyklistické preteky Vuelta 2015**

**Spoločnosť Azkar Dachser, španielska súčasť medzinárodnej skupiny Dachser, je už tradične oficiálnym dopravcom jedných z najvýznamnejších cyklistických pretekov na svete – španielskej Vuelty. Tento rok navyše sponzoruje aj celkového víťaza tímovej časovky a fanúšikovskú zábavnú zónu.**

Azkar Dachser Group, popredný logistický provider pôsobiaci na Pyrenejskom polostrove, zabezpečuje svojimi logistickými službami plynulú organizáciu pretekov Vuelta už siedmy rok. Okrem toho sponzoruje víťazný tím prvej etapy pretekov začínajúci v Puerto Banus a cenu pre najlepší tím celých pretekov. Podieľa sa aj na organizácii zábavnej zóny pre fanúšikov, tzv. Parque Vuelta.

Vuelta sú po Tour de France a Giro d´Italia tretími najvýznamnejšími cyklistickými pretekmi na svete. Boli zahájené minulý týždeň v Puerto Banus a potrvajú až do 13. septembra, keď pretekári dôjdu do Madridu. V tomto roku sa skladajú z 21 etáp v celkovej dĺžke 3 374,4 kilometrov. Logistické služby pre plynulú organizáciu pretekov teda musia byť starostlivo naplánované a realizované s maximálnym ohľadom na bezpečnosť a presnosť dodania. Azkar Dachser tu preto nasadil 28 svojich kamiónov a bude dodržiavať presne stanovený časový plán tak, aby bol pre organizátorov, pretekárov i fanúšikov v jednotlivých regiónoch po celom Španielsku vždy zabezpečený maximálny komfort.

Okrem pretekov Vuelta 2015 Azkar Dachser sponzoruje aj ďalšie dve cyklistické podujatia, ktoré sú zahrnuté do hodnotenia UCI WorldTour – País Vasco a La Clásico de San Sebastián. Aj tu spoločnosť odovzdáva ceny víťazom tímovej časovky. Juan Quintana, Managing Director Azkar Dachser Group, k tomu hovorí: „Je nám cťou opäť sponzorovať preteky Vuelta. My v Azkar s radosťou podporujeme športové podujatia, ktoré od pretekárov vyžadujú tvrdý tréning a iste aj mnoho obetí. Sme hrdí na to, že môžeme byť súčasťou tohto najvýznamnejšieho cyklistického podujatia v Španielsku, ktoré vyžaduje celé široké spektrum logistických služieb. Veríme, že aj vďaka nášmu tímu logistických profesionálov budú Vuelta 2015 veľmi úspešnými pretekmi.“

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1.1.2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 117 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva 25 000 ľudí v 437 pobočkách po celom svete. Za rok 2014 zrealizoval cca 73,7 miliónov zásielok. Celkový obrat koncernu Dachser v roku 2014 predstavoval takmer 5,3 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a.s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

MSc Monika Takáčová

Marketing Communications

Tel.: +421 2 6929 6183

Fax.: +421 2 6929 6229

E-mail: monika.takacova@dachser.com

www.dachser.sk